ඉදිවෙමින් පවතින කොළඹ වරාය නගරයට වැලි ලබා ගන්නා මීගමුව වෙරළ කලාපයේ වර්තමාන තත්ත්වය පිළිබදව වාර්තාවක් ලබාදෙන ලෙස වෙරළ සංරක්ෂණ දෙපාර්තමේන්තුව මහනගර සහ බස්නාහිර පළාත් සංවර්ධන අමාත්‍යාංශයෙන් ඉල්ලීමක් කර තිබෙනවා.වෙරළ සංරක්ෂණ දෙපාර්තමේන්තුවේ අධ්‍යක්ෂ ජනරාල් ප්‍රභාත් චන්ද්‍රකීර්ති හිරු ප්‍රවෘත්ති අංශයට අදහස් දක්වමින් කියා සිටියේ මීගමුව ප්‍රදේශයේ ධීවරයින් පිරිසකගෙන් ලද පැමිණිල්ලකට අනුව මෙම වාර්තාව කැදවූ බවයි.වෙරළේ සිට කිලෝමීටර් 7ක් දුරින් වැලි කැණීම සිදුකළ යුතු වුවද එම සීමාවට මෑතින් වැලි කැණීම සිදුවන බවටයි එම ධීවරයින් පැමිණිලි කර ඇත්තේ.